stanford-oval/wikipedia huggingface dataset:
กลเกมรัก

| กลเกมรัก |
| --- | --- |
บทประพันธ์: พรดี
บทละครโทรทัศน์: ภัทรวลัย วงษ์สินธุ์วิเสส
กำกับโดย: ศุทธสิทธิ์ เดชอินทรนารักษ์
แสดงนำ: กิตติภณ ทิพยทยารัตน์ ภาณุวัฒน์ เปรมมณีนันท์ เดนิส เจลีลชา คัปปุน รัญชน์รวี เอื้อกูลวราวัตร กฤตกานต์ ประสิทธิ์พานิช
ดนตรีแก่นเรื่องเปิด: ที่ยืน – TimeThai
ดนตรีแก่นเรื่องปิด: อย่าพูดว่ารักมันง่ายไป – Zom Marie
ประเทศแหล่งกำเนิด:  ประเทศไทย
ภาษาต้นฉบับ:  ภาษาไทย
จำนวนตอน: 16 ตอน
การผลิต
ความยาวตอน: 90 นาที
บริษัทผู้ผลิต: ซุปเปอร์ ฟูจิแมน จำกัด
ออกอากาศ
สถานีโทรทัศน์: ช่อง 3 เอชดี
ออกอากาศ: 2 พฤศจิกายน 2566 (2566-11-02) – 22 ธันวาคม 2566 (2566-12-22)
กลเกมรัก (อังกฤษ: Tricky In Love) เป็นละครโทรทัศน์ไทยแนวโรแมนติก ดราม่า เค้าโครงเรื่องเดิมจาก เงารักลวงใจ ผลิตโดย บริษัท ซุปเปอร์ ฟูจิแมน จำกัด กำกับการแสดงโดย ศุทธสิทธิ์ เดชอินทรนารักษ์ นำแสดงโดย กิตติภณ ทิพยทยารัตน์ , ภาณุวัฒน์ เปรมมณีนันท์, เดนิส เจลีลชา คัปปุน, รัญชน์รวี เอื้อกูลวราวัตร, กฤตกานต์ ประสิทธิ์พานิช ออกอากาศตอนแรกวันพฤหัสบดีที่ 2 พฤศจิกายน พ.ศ. 2566 และออกอากาศตอนสุดท้ายเมื่อวันศุกร์ที่ 22 ธันวาคม พ.ศ. 2566 ทางช่อง 3
นักแสดง

| ละครโทรทัศน์> ตัวละคร | พ> ศ. 2566.นักแสดงหลัก |
| --- | --- |
อนล กำธรภูวนาท: กิตติภณ ทิพยทยารัตน์
ภีม กำธรภูวนาท: ภาณุวัฒน์ เปรมมณีนันท์
ลลิษา เอมะนันท์ / ลลิษา อัศวธานนท์ (ลิษา): เดนิส เจลีลชา คัปปุน
อันดา เอมะนันท์ / มนันตยา อัศวธานนท์ (มายด์): รัญชน์รวี เอื้อกูลวราวัตร
กระทิง วุฒิคำ: กฤตกานต์ ประสิทธิ์พานิช
ตัวละคร: นักแสดงสมทบ
รมิตา อัศวธานนท์ (มิตา): สุปราณี เจริญผล
อาทิตย์ กำธรภูวนาท: ทรงสิทธิ์ รุ่งนพคุณศรี
ภูมิ กำธรภูวนาท: เพ็ญเพ็ชร เพ็ญกุล
ซอนญ่า ประดับเลิศสรรค์: อริศรา วงษ์ชาลี
พญ. เบญญาภา เอมะนันท์ (หมอเบญ): อาภาศิริ จันทรัศมี
เมธา สุดประเทศ / ลุงโชค: วรฤทธิ์ เฟื่องอารมย์
เกวลิน: ชลธิชา โลหะชาละ
ดาริณี: ชนนิกานต์ เนตรจุ้ย
ป้านงค์: พจนีย์ ใยละออ
กระแต: สุภาภัสสร์ ผลเจริญรัตน์
เอ็ม: วิศรุต หิรัญบุศย์
ตัวละคร: นักแสดงรับเชิญ
สินชัย: อธิวัฒน์ สนิทวงศ์ ณ อยุธยา
ถาวร อัศวธานนท์: นิรุตต์ ศิริจรรยา
 : ศรัณยู ประชากริช
อันดา เอมะนันท์ / มนันตยา อัศวธานนท์ (มายด์) (ตอนเด็ก): ด.ญ.ปวริศา สุรฑิณณ์
ลลิษา เอมะนันท์ (ลิษา) (ตอนเด็ก): แอนนี่ อณิกา ทอมลิสัน
รางวัล

| ปี | รางวัล | สาขา | ผู้ได้รับการเสนอชื่อ | ผลการตัดสิน |
| --- | --- | --- | --- | --- |
| 2567 | รางวัลกินรีทองมหาชน ครั้งที่ 9 | นักแสดงละครหญิงดาวรุ่งแห่งปี | เดนิส เจลีลชา คัปปุน | ชนะ |
| 2567 | รางวัลนาฏราช ครั้งที่ 15 | รางวัลกำกับภาพยอดเยี่ยม | กลเกมรัก | เสนอชื่อเข้าชิง |
| 2567 | KAZZ AWARDS 2024 | นักแสดงหญิงยอดเยี่ยม | รัญชน์รวี เอื้อกูลวราวัตร | เสนอชื่อเข้าชิง |
| 2567 | ContentAsia Awards 2024 | นักแสดงสมทบหญิงยอดเยี่ยมละครโทรทัศน์และซีรีย์ | เดนิส เจลีลชา คัปปุน | เสนอชื่อเข้าชิง |
แหล่งข้อมูลอื่น

ดูละครกลเกมรัก ที่ Ch3Plus
เรื่องย่อละคร กลเกมรัก : Kapook
เรื่องย่อละคร กลเกมรัก : MGR Online
เรื่องย่อละคร กลเกมรัก : Sanook
↑  "เงารักลวงใจ" รีเมกใหม่ "กลเกมรัก" ไอซ์-มิ้นท์-อู๋-เดนิส ประชันบทบาทเข้มข้น
↑  "อู๋-มิ้นท์-ไอซ์-เดนิส" รุ่นใหม่ไฟแรง ช่อง 3 รวมทีมบวงสรวง "กลเกมรัก"
↑  อู๋ กิตติภณ จาก กลเกมรัก แจ้งเกิดพระเอกตัวร้าย น้องใหม่ช่อง 3 ดีกรีนักเรียนนอก
↑  เปิดวาร์ป เดนิส เจลีลชา แจ้งเกิดจากหนัง ธี่หยด สู่นางเอกตัวร้ายใน กลเกมรัก
↑  รีวิวละคร "กลเกมรัก" ผลงานการแสดง ไอซ์ ภาณุวัฒน์, มิ้นท์ รัญชน์รวี และ เดนิส เจลีลชา ทางช่อง 3HD
↑  ""กลเกมรัก" กวาดคำชื่นชม ฟาดเรตติ้งสมมงส่งท้ายปี". www.sanook.com/movie. 2023-12-26.
↑  JaAey. "คือเริด...ละครม้ามืดแห่งปี พุ่งขึ้นTOP4ตอนจบเรตติ้งสูงสุด | TeeNee.com". LINE TODAY.
↑  "ยิ่งใหญ่ กินรีทอง ครั้งที่ 9 ทัพดารารับรางวัลทรงคุณค่า เมฆ วินัย ได้การเชิดชูเกียรติ". www.thairath.co.th. 2024-03-29.
กิตติกร โล่ห์สุนทร

| กิตติกร โล่ห์สุนทรป> ช., ป.ม. |
| --- | --- |

เลขานุการรัฐมนตรีว่าการกระทรวงสาธารณสุข
อยู่ในวาระ
เริ่มดำรงตำแหน่ง  8 ตุลาคม พ.ศ. 2567   (0 ปี 80 วัน)
นายกรัฐมนตรี: แพทองธาร ชินวัตร
รัฐมนตรีว่าการ: สมศักดิ์ เทพสุทิน
 
ข้อมูลส่วนบุคคล
เกิด: 3 กุมภาพันธ์ พ.ศ. 2512 (55 ปี) อำเภอเมืองลำปาง จังหวัดลำปาง
พรรคการเมือง: ไทยรักไทย (2548–2550)   พลังประชาชน (2550–2551)   เพื่อไทย (2556–ปัจจุบัน)
คู่สมรส: พัชรียา โล่ห์สุนทร

กิตติกร โล่ห์สุนทร (เกิด 3 กุมภาพันธ์ พ.ศ. 2512) ปัจจุบันเป็นเลขานุการรัฐมนตรีว่าการกระทรวงสาธารณสุข อดีตสมาชิกสภาผู้แทนราษฎรจังหวัดลำปาง สังกัดพรรคเพื่อไทย อดีตรองเลขาธิการนายกรัฐมนตรีฝ่ายการเมือง สมาชิกบ้านเลขที่ 109 เป็นบุตรชายของไพโรจน์ โล่ห์สุนทร อดีตรัฐมนตรีช่วยว่าการกระทรวงมหาดไทย
ประวัติ

กิตติกร โล่ห์สุนทร ชื่อเล่น กร เกิดเมื่อวันที่ 3 กุมภาพันธ์ พ.ศ. 2512 เป็นบุตรคนที่ 2 ของนายไพโรจน์ โล่ห์สุนทร กับนางรำไพ โล่ห์สุนทร มีพี่น้องรวม 5 คน คือ ตวงรัตน์ โล่ห์สุนทร กิตติกร โล่ห์สุนทร ศรินทร โล่ห์สุนทร ณฐาพร โล่ห์สุนทร และนายธนาธร โล่ห์สุนทร จบการศึกษาจากโรงเรียนเซนต์คาเบรียล ชั้นมัธยมศึกษาจากโรงเรียนเตรียมอุดมศึกษา ระดับปริญญาตรี วิศวกรรมศาสตรบัณฑิต (วิศวกรรมอุตสาหการ) จากจุฬาลงกรณ์มหาวิทยาลัย ในปี พ.ศ. 2534 จากนั้นได้เข้าศึกษาต่อในระดับปริญญาจนสำเร็จการศึกษาปริญญาโท สาขาบริหารธุรกิจ (MBA) จาก Drake University และปริญญาโท สาขาเศรษฐศาสตร์ จาก Iowa State University
ด้านชีวิตครอบครัว สมรสกับพัชรียา (สกุลเดิม: อภินันท์รัตนกุล) เมื่อเดือนธันวาคม พ.ศ. 2554
การทำงาน

หลังจากจบการศึกษาทางด้านวิศวกรรมอุตสาหการ เขาได้ทำงานเป็นวิศวกร ประจำบริษัทเซมิคอนดักเตอร์ เวนเจอร์ อินเตอร์เนชันแนล (SVI) จากนั้นได้ไปศึกษาต่อในระดับปริญญาโท จนกระทั่งในปี พ.ศ. 2538 ได้กลับมาทำงานเป็นพนักงานรัฐวิสาหกิจประจำการปิโตรเลียมแห่งประเทศไทย ต่อมาในปี พ.ศ. 2543 ได้เข้าทำงานประจำในโครงการท่อส่งก๊าซฯ และโรงแยกก๊าซไทย–มาเลเซีย กระทั่งในปี พ.ศ. 2548 จึงได้ลาออกมาทำงานการเมือง
นายกิตติกร เข้าสู่งานการเมืองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ได้ลงสมัครรับเลือกตั้งสมาชิกสภาผู้แทนราษฎรจังหวัดลำปาง สังกัดพรรคไทยรักไทย ซึ่งเป็นพื้นที่เดิมของนายจินดา วงศ์สวัสดิ์ อดีตสมาชิกสภาผู้แทนราษฎร โดยการสนับสนุนของนายไพโรจน์ โล่ห์สุนทร และนายบุญชู ตรีทอง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมัยที่ 2 สังกัดพรรคพลังประชาชน ต่อมาเขาถูกตัดสิทธิทางการเมืองเนื่องจากเป็นกรรมการบริหารพรรคพลังประชาชน
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
เกษม จันทร์แก้ว

| ศาสตราจารย์เกียรติคุณเกษม จันทร์แก้วม> ป.ช. ม.ว.ม. ท.จ.ว. |
| --- | --- |

องคมนตรี
อยู่ในวาระ
เริ่มดำรงตำแหน่ง  24 มีนาคม พ.ศ. 2564 (3 ปี 278 วัน)
กษัตริย์: พระบาทสมเด็จพระวชิรเกล้าเจ้าอยู่หัว
 
ข้อมูลส่วนบุคคล
เกิด: 23 เมษายน พ.ศ. 2481 (86 ปี)
คู่สมรส: ฉลวย จันทร์แก้ว
ศิษย์เก่า: มหาวิทยาลัยเกษตรศาสตร์ (วท.บ.) มหาวิทยาลัยรัฐโคโรลาโด (M.S.) มหาวิทยาลัยวอชิงตัน (Ph.D.)

ศาสตราจารย์ เกษม จันทร์แก้ว (เกิด 23 เมษายน พ.ศ. 2481) เป็นนักวิชาการด้านวิทยาศาสตร์สิ่งแวดล้อมชาวไทย เคยดำรงตำแหน่งอธิบดีกรมป่าไม้[ต้องการอ้างอิง] ที่ปรึกษานายกรัฐมนตรีในรัฐบาลพลเอก เปรม ติณสูลานนท์ รวมถึงหัวหน้าภาควิชา คณบดี และอดีตรองอธิการบดีมหาวิทยาลัยเกษตรศาสตร์[ต้องการอ้างอิง] ได้รับแต่งตั้งเป็นองคมนตรีใน พ.ศ. 2564
ประวัติ

เกษมจบชั้นประถมศึกษาจากโรงเรียนประชาบาลวัดตลิ่งชันใน พ.ศ. 2490 จบชั้นมัธยมศึกษาปีที่ 6 จากโรงเรียนวัดมกุฏกษัตริยารามใน พ.ศ. 2498 จบชั้นเตรียมอุดมศึกษาจากโรงเรียนทวีธาภิเศกใน พ.ศ. 2500 สำเร็จปริญญาตรีวนศาสตรบัณฑิต (เกียรตินิยม) จากมหาวิทยาลัยเกษตรศาสตร์ ใน พ.ศ. 2506 สำเร็จปริญญาโทสาขา Watershed Management จากมหาวิทยาลัยโคโลราโดเมื่อ พ.ศ. 2508 และสำเร็จปริญญาเอกในสาขา Forest Hydrology จากมหาวิทยาลัยวอชิงตันใน พ.ศ. 2518
หลังจบการศึกษา เกษมเข้าเป็นอาจารย์ที่คณะวนศาสตร์ มหาวิทยาลัยเกษตรศาสตร์ ตั้งแต่ พ.ศ. 2509 จนเกษียณอายุราชการ เกษมยังเคยเป็นผู้อำนวยการโครงการศึกษาวิจัยและพัฒนาสิ่งแวดล้อมแหลมผักเบี้ย อันเนื่องมาจากพระราชดำริ ตำบลแหลมผักเบี้ย อำเภอบ้านแหลม จังหวัดเพชรบุรี, คณบดีวิทยาลัยสิ่งแวดล้อม มหาวิทยาลัยเกษตรศาสตร์[ต้องการอ้างอิง], ผู้ทรงคุณวุฒิประจำคณะสิ่งแวดล้อม มหาวิทยาลัยเกษตรศาสตร์, อาจารย์พิเศษทั้งในมหาวิทยาลัยเกษตรศาสตร์และภายนอก,[ต้องการอ้างอิง] ผู้ทรงคุณวุฒิหลายมหาวิทยาลัย,[ต้องการอ้างอิง] และนายกสภามหาวิทยาลัยราชภัฏอุตรดิตถ์ จนครบวาระในเดือนสิงหาคม พ.ศ. 2560, มหาวิทยาลัยราชภัฏกำแพงเพชร และมหาวิทยาลัยราชภัฎสุรินทร์
ผลงานของเกษมส่วนใหญ่เป็นด้านวิทยาศาสตร์สิ่งแวดล้อม ที่สำคัญ คือ งานวิจัยการจัดการลุ่มน้ำและวิทยาศาสตร์สิ่งแวดล้อม[ต้องการอ้างอิง] นอกจากนี้ เกษมยังได้รับรางวัลนักวิทยาศาสตร์การเกษตรดีเด่นสองสมัย (พ.ศ. 2536 และ พ.ศ. 2539) จากสมาคมวิทยาศาสตร์การเกษตรแห่งประเทศไทยในพระบรมราชูปถัมภ์ และมูลนิธิวิทยาศาสตร์การเกษตรแห่งประเทศไทย[ต้องการอ้างอิง]
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2564 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2535 –  เหรียญจักรพรรดิมาลา (ร.จ.พ.)
กรมทหารพรานที่ 42

| กรมทหารพรานที่ 42 |
| --- | --- |
กรมทหารพรานที่ 42
ประเทศ:  ไทย
รูปแบบ: กำลังกึ่งทหาร
บทบาท: ปิดล้อมจับกุม การลาดตระเวน รักษาความปลอดภัย ยึดอาวุธปืนสงคราม ดำเนินงานด้านยุทธการ
กำลังรบ: 1,489 นาย (พ.ศ. 2554)
กองบัญชาการ: ค่ายมหาจักรีสิรินธร อำเภอนาทวี จังหวัดสงขลา
สีหน่วย:   เทา
วันสถาปนา: 1 พฤศจิกายน พ.ศ. 2527
ปฏิบัติการสำคัญ: ความไม่สงบในชายแดนภาคใต้ของประเทศไทย
ผู้บังคับบัญชา
ผู้บังคับการปัจจุบัน: พันเอก สรรัศมิ์ นิลสลับ
ผบ. สำคัญ: พันเอก เกรียงไกร ศรีรักษ์ พันเอก กฤษฎา คงพันธุ์
อดีตนายกรัฐมนตรี อภิสิทธิ์ เวชชาชีวะ และอดีตผู้บังคับการกรมทหารพรานที่ 42 พันเอก อภินันท์ แจ่มแจ้ง
กรมทหารพรานที่ 42 (อักษรย่อ: กรม ทพ. 42; อังกฤษ: 42nd Ranger Forces Regiment) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ รับผิดชอบพื้นที่จังหวัดสงขลา ดูแลอำเภอยะหริ่งและอำเภอปะนาเระ ซึ่งมีกองบัญชาการอยู่ที่ค่ายมหาจักรีสิรินธร อำเภอนาทวี จังหวัดสงขลา และมี พันเอก สรรัศมิ์ นิลสลับ เป็น ผู้บังคับหน่วยเฉพาะกิจกรมทหารพรานที่ 42
นอกจากนี้ กรมทหารพรานที่ 42 ยังได้ดำเนินงานด้านยุทธการ จัดกองร้อยลงปฏิบัติหน้าที่ เพื่อรักษาความปลอดภัยในพื้นที่ 4 อำเภอของจังหวัดสงขลา
เหตุการณ์สำคัญ

กรมทหารพรานที่ 42 ได้รับการสถาปนาเมื่อวันที่ 1 พฤศจิกายน พ.ศ. 2527 ซึ่งภายหลังได้มีส่วนร่วมในภารกิจแก้ปัญหาความไม่สงบในชายแดนภาคใต้ของประเทศไทย
วันที่ 11 สิงหาคม พ.ศ. 2561 เกิดเหตุซุ่มยิงอาสาสมัครทหารพราน หน่วยเฉพาะกิจกรมทหารพรานที่ 42 ขณะเดินลาดตระเวนรอบฐานปฏิบัติการที่อำเภอปะนาเระ จังหวัดปัตตานี จนเสียชีวิต ซึ่งต่อมา สมเด็จพระเจ้าอยู่หัวมหาวชิราลงกรณ บดินทรเทพยวรางกูร และพระบรมวงศานุวงศ์ ทรงพระกรุณาโปรดเกล้าโปรดกระหม่อมให้ผู้ว่าราชการจังหวัดปัตตานี เชิญพวงมาลาพระราชทาน และพวงมาลาประทาน มาวางไว้ที่หน้าหีบศพ
ส่วนในวันที่ 1 พฤษภาคม พ.ศ. 2562 เกิดเหตุลอบวางระเบิดอาสาสมัครทหารพราน หน่วยเฉพาะกิจกรมทหารพรานที่ 42 ขณะเดินลาดตระเวนที่เส้นทางจราจร ในอำเภอปะนาเระ จังหวัดปัตตานี จนเสียชีวิต โดยสื่อข่าวทีนิวส์ ได้ร่วมแสดงความเสียใจ ซึ่งผู้เสียชีวิตได้ใช้รูปลูกสาวเป็นภาพปกเฟซบุ๊กส่วนตัว ต่อมา เจ้าหน้าที่ทหารได้ร่วมเคลื่อนย้ายศพกลับภูมิลำเนา จากเหตุการณ์ดังกล่าว สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมให้ผู้ว่าราชการจังหวัดสงขลา เชิญสิ่งของพระราชทาน มอบให้แก่ครอบครัวอาสาสมัครทหารพรานที่เสียชีวิต
ปฏิบัติการสำคัญ

วันที่ 21 สิงหาคม พ.ศ. 2561 หน่วยเฉพาะกิจกรมทหารพรานที่ 42 ได้ร่วมกำลัง 3 ฝ่าย ทำการปิดล้อมจับกุมผู้ก่อเหตุรุนแรงในบริเวณโรงเรียนยุวอิสลามวิทยามูลนิธิ ในอำเภอมายอ จังหวัดปัตตานี และเกิดการยิงปะทะกัน ส่งผลให้มีอาสาสมัครทหารพรานได้รับบาดเจ็บ ซึ่งต่อมา สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมให้ผู้ว่าราชการจังหวัดปัตตานี เชิญสิ่งของพระราชทานไปมอบแก่อาสาสมัครทหารพรานที่ได้รับบาดเจ็บ
กิจกรรมเพื่อสังคม

ในปี พ.ศ. 2552 ได้มีการใช้กองร้อยทหารพรานที่ 4212 กรมทหารพรานที่ 42 เป็นหน่วยรักษาพยาบาลโรคชิคุนกุนยา โดยมีชาวบ้านเข้ารับการรักษาในแต่ละวัน 200–300 คน นอกจากนี้ สมเด็จพระนางเจ้าสิริกิติ์ พระบรมราชินีนาถ ทรงพระราชทานเงินสมทบเพื่อจัดซื้อยาและเวชภัณฑ์ในการรักษา รวมถึงมีการประสานทีมแพทย์พยาบาลจากโรงพยาบาลเข้าช่วยแบ่งเบาภาระแก่ทหารพราน ซึ่งต้องปฏิบัติหน้าที่ควบคู่กับการรักษาความสงบใน 4 อำเภอของจังหวัดสงขลา
โครงสร้าง

กองร้อยทหารพรานที่ 4201
กองร้อยทหารพรานที่ 4202
กองร้อยทหารพรานที่ 4203
กองร้อยทหารพรานที่ 4204
กองร้อยทหารพรานที่ 4205
กองร้อยทหารพรานที่ 4206 – มีชุดปฏิบัติการลาดตระเวนจรยุทธ์
กองร้อยทหารพรานที่ 4207
กองร้อยทหารพรานที่ 4208 – มีพลนำสารเสียชีวิตจากเหตุการณ์ความไม่สงบเมื่อปี พ.ศ. 2556
กองร้อยทหารพรานที่ 4209
กองร้อยทหารพรานที่ 4210
กองร้อยทหารพรานที่ 4211
กองร้อยทหารพรานที่ 4212 – ใช้เป็นหน่วยรักษาพยาบาลโรคชิคุนกุนยาเมื่อปี พ.ศ. 2552
กองร้อยทหารพรานที่ 4213
กองร้อยทหารพรานที่ 4214
กองร้อยทหารพรานที่ 4215
กองร้อยทหารพรานที่ 4216
หมวดทหารพรานหญิง กรมทหารพรานที่ 42
สิ่งสืบทอด

กรมทหารพรานที่ 42 ได้ดำเนินงานด้านยุทธการ จัดกองร้อยลงปฏิบัติหน้าที่ เพื่อควบคุมและแก้ปัญหาความไม่สงบในพื้นที่ 4 อำเภอของจังหวัดสงขลา อำเภอละ 1 กองร้อย ได้แก่ อำเภอนาทวี, อำเภอจะนะ, อำเภอเทพา และอำเภอสะบ้าย้อย ซึ่งเป็นอำเภอติดกับ 3 จังหวัดชายแดนภาคใต้
รางวัลที่ได้รับ

พ.ศ. 2554 : ได้รับรางวัลการประกวดภาพถ่ายด้านยุทธการ จากพลเอก ประยุทธ์ จันทร์โอชา ซึ่งดำรงตำแหน่งผู้บัญชาการทหารบกในขณะนั้น
บุคคลที่มีชื่อเสียง

พันเอก สมคิด คงแข็ง – ผู้บังคับหน่วยเฉพาะกิจกรมทหารพรานที่ 42
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| เฟิร์สวิน |  | รถลำเลียงพลหุ้มเกราะ |  ไทย |  |
| รีวา เอพีซี |  | รถลำเลียงพลหุ้มเกราะ |  แอฟริกาใต้ |  |
| ฮีโน่ | – | รถบัส |  ญี่ปุ่น | ใช้สีเขียวขี้ม้า ทะเบียนตรากงจักร |
| โตโยต้า ไฮลักซ์ |  | รถกระบะ |  ญี่ปุ่น |  |
ยุทโธปกรณ์ > อากาศยาน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| ยูเอช-1 ไอระควอย |  | เฮลิคอปเตอร์อเนกประสงค์ |  สหรัฐอเมริกา | อนุมัติการใช้โดยกองทัพบกไทย |
ยุทโธปกรณ์ > อาวุธเล็ก

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| กล็อก 19 เจน 4 |  | ปืนพกกึ่งอัตโนมัติ | 9×19 มม. พาราเบลลัม |  ออสเตรีย |  |
| เอ็ม 16 เอ 1 |  | ปืนเล็กยาวจู่โจม | 5.56×45 มม. นาโต |  สหรัฐอเมริกา |  |
| เอ็ม 16 เอ 2/เอ็ม 203 |  | ปืนเล็กยาวจู่โจม | 5.56×45 มม. นาโต |  สหรัฐอเมริกา | เอ็ม 16 เอ 2 ติดตั้งเครื่องยิงลูกระเบิดเอ็ม 203 |
| เอ็ม 4 เอ 1 คาร์ไบน์ |  | ปืนเล็กยาวจู่โจม | 5.56×45 มม. นาโต |  สหรัฐอเมริกา | ใช้ในหน่วยรบพิเศษ บางกระบอกมีชุดอุปกรณ์โซปมอดติดตั้ง |
| ไอเอ็มไอ ทาวอร์ ทาร์ 21 |  | ปืนเล็กยาว | 5.56×45 มม. นาโต |  อิสราเอล | มีใช้ในกองทัพบกไทยเช่นกัน |
| ปืนกลเอ็ม 60 |  | ปืนกลเอนกประสงค์ | 7.62×51 มม. นาโต |  สหรัฐอเมริกา |  |
หมายเหตุ: หน่วยเฉพาะกิจกรมทหารพรานที่ 42 ใช้อาวุธปืนเอ็ม 16 โดยไม่ใช้ปืนอาก้า (ข้อมูล พ.ศ. 2557)
แหล่งข้อมูลอื่น

กรมทหารพรานที่ 42 ที่เฟซบุ๊ก
| ด ค กกองกำลังทหารพรานจังหวัดชายแดนภาคใต้ |
| --- | --- |
กองกำลังหลัก:  กรมทหารพรานที่ 41  กรมทหารพรานที่ 42  กรมทหารพรานที่ 43  กรมทหารพรานที่ 44  กรมทหารพรานที่ 45  กรมทหารพรานที่ 46  กรมทหารพรานที่ 47  กรมทหารพรานที่ 48  กรมทหารพรานที่ 49 
กองกำลังทดแทน:  หน่วยเฉพาะกิจกรมทหารพรานที่ 10  หน่วยเฉพาะกิจกรมทหารพรานที่ 20  หน่วยเฉพาะกิจกรมทหารพรานที่ 30
การยางแห่งประเทศไทย

| --- | --- |
Rubber Authority of Thailand
ตราเครื่องหมาย
ภาพรวมการ
ก่อตั้ง: 15 กรกฎาคม พ.ศ. 2558; 9 ปีก่อน (2558-07-15)
การก่อนหน้า: สถาบันวิจัยยาง สำนักงานกองทุนสงเคราะห์การทำสวนยาง องค์การสวนยาง
ประเภท: รัฐวิสาหกิจ
สำนักงานใหญ่: เลขที่ 67/25 ถนนบางขุนนนท์ แขวงบางขุนนนท์ เขตบางกอกน้อย กรุงเทพมหานคร 10700
บุคลากร: 3,405 คน (พ.ศ. 2566)
งบประมาณต่อปี: 187,589,700 บาท (พ.ศ. 2568)
ฝ่ายบริหารการ: สุขทัศน์ ต่างวิริยกุล, รักษาการผู้ว่าการ โกศล บุญคง, รองผู้ว่าการ ว่าง, รองผู้ว่าการ ว่าง รองผู้ว่าการ
ต้นสังกัดการ: กระทรวงเกษตรและสหกรณ์
เว็บไซต์: เว็บไซต์ของการ
การยางแห่งประเทศไทย (อังกฤษ: Rubber Authority of Thailand อักษรย่อ: กยท.; RAOT) รัฐวิสาหกิจในสังกัดกระทรวงเกษตรและสหกรณ์ จัดตั้งขึ้นเมื่อวันที่ 15 กรกฎาคม 2558 ตามพระราชบัญญัติการยางแห่งประเทศไทย พ.ศ. 2558  โดยได้ควบรวม 3 หน่วยงานคือ สถาบันวิจัยยาง กรมวิชาการเกษตร สำนักงานกองทุนสงเคราะห์การทำสวนยาง และ องค์การสวนยาง เข้าด้วยกัน มีภารกิจในการบริหารจัดการยางในประเทศไทยแบบครบวงจรให้มีประสิทธิภาพและความคล่องตัว
วันที่ 16 กรกฎาคม 2558 นาย ปีติพงศ์ พึ่งบุญ ณ อยุธยา รัฐมนตรีว่าการกระทรวงเกษตรและสหกรณ์ ในขณะนั้นได้ลงนามในคำสั่งกระทรวงเกษตรและสหกรณ์ที่ 632/2558 แต่งตั้งนาย วีระศักดิ์ ขวัญเมือง ผู้อำนวยการสำนักงานกองทุนอ้อยและน้ำตาลทรายให้ดำรงตำแหน่งรักษาการผู้ว่าการการยางแห่งประเทศไทยตามบทเฉพาะกาลมาตรา 74 แห่งพระราชบัญญัติการยางแห่งประเทศไทย พ.ศ. 2558 ต่อมานายวีระศักดิ์ได้ลาออกจากตำแหน่งรักษาผู้ว่าการเมื่อวันที่ 12 พฤศจิกายน 2558 จึงได้มีการแต่งตั้งนาย เชาว์ ทรงอาวุธ ขึ้นทำหน้าที่แทน
ในการประชุมคณะกรรมการ (บอร์ด) การยางแห่งประเทศไทยครั้งที่ 1/2558 เมื่อวันที่ 7 สิงหาคม 2558 ที่ การยางแห่งประเทศไทย บอร์ดการยางได้มีมติแต่งตั้งนาย สมชาย ชาญณรงค์กุล รองปลัด กระทรวงเกษตรและสหกรณ์ ให้ดำรงตำแหน่งรักษาการประธานกรรมการการยางแห่งประเทศไทยตามบทเฉพาะกาลมาตรา 75 แห่งพระราชบัญญัติการยางแห่งประเทศไทย พ.ศ. 2558 ต่อมาในวันที่ 6 ตุลาคม 2558 ได้มีการแต่งตั้งนายเลิศวิโรจน์ โกวัฒนะ รองปลัดกระทรวงเกษตรเป็นรักษาการประธานบอร์ดแทนนายสมชาย
วันที่ 12 มกราคม 2559 ที่ประชุมคณะรัฐมนตรีได้มีมติแต่งตั้ง พลเอกฉัตรเฉลิม เฉลิมสุข เป็นประธานกรรมการการยางแห่งประเทศไทยอย่างเป็นทางการแทนนายเลิศวิโรจน์ที่พ้นจากตำแหน่ง
ต่อมาวันที่ 15 มีนาคม 2559 ที่ประชุมคณะรัฐมนตรีได้มีมติแต่งตั้งนาย ธีธัช สุขสะอาด อดีตผู้อำนวยการองค์การตลาดเป็นผู้ว่าการการยางแห่งประเทศไทยคนแรก 
และในวันที่ 25 สิงหาคม 2559  ธีธัช สุขสะอาด ได้แต่งตั้ง ผศ.ดร.ธนวรรธน์ พลวิชัย เป็นประธานคณะทำงานการจัดตั้งตลาดกลางยางพาราระดับภูมิภาค (อาร์อาร์เอ็ม)
รายนามผู้ว่าการ

| ลำดับที่ | รายนาม | วาระดำรงตำแหน่ง |
| --- | --- | --- |
| - | นายวีระศักดิ์ ขวัญเมือง | 16 กรกฎาคม 2558 – 12 พฤศจิกายน 2558  (0 ปี 119 วัน) |
| - | นายเชาว์ ทรงอาวุธ | 12 พฤศจิกายน 2558 – 15 มีนาคม 2559  (0 ปี 123 วัน) |
| 1 | นายธีธัช สุขสะอาด* | 15 มีนาคม 2559 – 28 มีนาคม 2561 (8 ปี 287 วัน) |
| - | นายธนวรรธน์ พลวิชัย | 28 มีนาคม 2561 – 18 เมษายน 2561  (0 ปี 21 วัน) |
| - | นายเยี่ยม ถาวโรฤทธิ์ | 18 เมษายน 2561 – 17 กรกฎาคม พ.ศ. 2562  (1 ปี 90 วัน) |
| - | นายขจรจักษณ์ นวลพรหมสกุล | 16 สิงหาคม 2562 - 15 กรกฎาคม 2563 |
| 2 | นายณกรณ์ ตรรกวิรพัท | 16 กรกฎาคม 2563 - ปัจจุบัน |
หมายเหตุ: นายธีธัช สุขสะอาด ย้ายไปปฏิบัติหน้าที่เจ้าหน้าที่ของรัฐประจำสำนักนายกรัฐมนตรี โดยยังไม่พ้นจากตำแหน่งและได้รับค่าตอบแทนและสิทธิประโยชน์ตามปกติ ตั้งแต่วันที่ 20 มีนาคม 2561 – ปัจจุบัน
รายนามประธานคณะกรรมการ

| ลำดับที่ | รายนาม | วาระดำรงตำแหน่ง |
| --- | --- | --- |
| - | นายสมชาย ชาญณรงค์กุล | 7 สิงหาคม 2558 - 6 ตุลาคม 2558  (0 ปี 60 วัน) |
| - | นายเลิศวิโรจน์ โกวัฒนะ | 6 ตุลาคม 2558 - 12 มกราคม 2559  (0 ปี 98 วัน) |
| 1 | พลเอกฉัตรเฉลิม เฉลิมสุข | 12 มกราคม 2559  – 3 ธันวาคม พ.ศ. 2562  (3 ปี 325 วัน) |
| 2 | ประพันธ์ บุณยเกียรติ | 3 ธันวาคม 2562 -   (5 ปี 24 วัน) |
| 3 | เพิก เลิศวังพง |  |
แหล่งข้อมูลอื่น

การยางแห่งประเทศไทย ที่เฟซบุ๊ก
แครี มัลลิแกน

| แครี มัลลิแกน |
| --- | --- |
มัลลิแกนในปี ค.ศ. 2018
เกิด: แครี ฮันนาห์ มัลลิแกน  (1985-05-28) 28 พฤษภาคม ค.ศ. 1985 (39 ปี) ลอนดอน ประเทศอังกฤษ
การศึกษา: โรงเรียนนานาชาติดึสเซิลดอล์ฟ โรงเรียนโวลดิงแฮม
อาชีพ: นักแสดง
ปีปฏิบัติงาน: 2004–ปัจจุบัน
คู่สมรส: Marcus Mumford (สมรส 2012)
บุตร: 2
รางวัล: รายชื่อทั้งหมด
แครี ฮันนาห์ มัลลิแกน (อังกฤษ: Carey Hannah Mulligan; เกิด 28 พฤษภาคม ค.ศ. 1985) เป็นนักแสดงและนักร้องชาวอังกฤษ มีผลงานละครเวทีเปิดตัวในละคร Forty Winks ของ Kevin Elyot ในปี 2004 ในด้านภาพยนตร์และโทรทัศน์ มีภาพยนตร์เปิดตัว ดอกไม้ทรนงกับชายชาติผยอง (2005) มีบทบาททางโทรทัศน์ รวมถึง Ada Clare ในภาพยนตร์ซีรีส์ Bleak House (2005) และ Sally Sparrow ใน Doctor Who (2007) ในปี 2008 เธอแสดงบรอดเวย์เปิดตัวใน The Seagull
มัลลิแกนได้รับการเสนอชื่อเข้าชิงรางวัล ผู้แสดงนำหญิงยอดเยี่ยม จากรางวัลออสการ์, ลูกโลกทองคำ, SAG และ BAFTA สำหรับบทบาท Jenny Mellor ในภาพยนตร์ An Education (2009) ในปี 2015 เธอได้รับการเสนอชื่อเข้าชิงรางวัลโทนี่ สำหรับนักแสดงนำหญิงยอดเยี่ยมในละครเวที จากละครเวทีของเธอใน Skylight ของ David Hare  เธอแสดงในภาพยนตร์ Never Let Me Go (2010), Drive (2011), Shame (2011), เดอะ เกรท แกตสบี้ รักเธอสุดที่รัก (2013), Inside Llewyn Davis (2013), สุดปลายทางรัก (2015), และ Suffragette (2015)
ชีวิตช่วงแรก

มัลลิแกนเกิดที่เวสต์มินสเตอร์ ลอนดอน เป็นลูกสาวของนาโน มัลลิแกน (สกุลเดิม บูธ) และสตีเฟน มัลลิแกน พ่อของเธอมีเชื้อสายไอริช มาจาก ลิเวอร์พูล แม่ของเธอมาจากเมืองลันเดโล (Llandeilo) เวลส์ แม่ของเธอเป็นอาจารย์มหาวิทยาลัย พ่อเป็นผู้จัดการโรงแรม ตอนเธออายุสามขวบ ครอบครัวย้ายไปเยอรมัน ตอนที่พ่อของเธอต้องไปทำหน้าที่บริหารโรงแรมที่นั่น ขณะอยู่ที่เยอรมัน แครีและน้องชายเรียนหนังสือที่ International School of Düsseldorf (เมืองดึสเซิลดอร์ฟ) ตอนเธออายุแปดขวบเธอและครอบครัวย้ายกลับอังกฤษ ตอนเป็นวัยรุ่นเธอศึกษาต่อที่ Woldingham School ใน เซอร์รีย์
ความสนใจการแสดง

มัลลิแกนสนใจการแสดงเมื่อเห็นน้องชายของเธอเล่นละคร The King and I ตอนอายุ 6 ขวบ ในระหว่างการซ้อมละคร เธอก็อ้อนวอนครูของน้องชายขอให้เธอเล่นละครด้วย แล้วเธอก็ได้ร่วมการขับร้องประสานเสียง ตอนเป็นวัยรุ่น เรียนอยู่ที่ Woldingham เธอก็ทำการละครอย่างแข็งขัน เป็นนักเรียนหัวหน้าแผนกดราม่า เล่นละครและร้องเพลง จัดเวิร์กชอปกับนักเรียนรุ่นน้อง และช่วยกันผลิตละครเวที
ตอนอายุ 16 ปี เธอไปดูละคร Henry V (จากบทประพันธ์ของวิลเลียม เชกสเปียร์) นำแสดงโดยเคนเน็ธ บรานาห์ (Kenneth Branagh) การแสดงของเคนเน็ธเป็นแรงบันดาลใจ ทำให้เธอคิดต้องการมีอาชีพทางการแสดง เธอจึงเขียนจดหมายถึงเคนเน็ธ ขอคำแนะนำ "ฉันอธิบายว่า พ่อแม่ของฉันไม่ต้องการให้(เธอ)แสดง(ละคร) แต่ฉันรู้สึกว่า มันจะเป็นอาชีพของฉันในชีวิต" เธอบอกเคนเน็ธ น้องสาวของเคนเน็ธตอบจดหมายว่า "เคนเน็ธบอกว่า ถ้าคุณรู้สึกต้องการเป็นนักแสดงอย่างหนักแน่นเช่นนั้น คุณจะต้องเป็นนักแสดงนักแสดง"
พ่อแม่ของมัลลิแกนไม่เห็นด้วยกับเป้าหมายการมีอาชีพการแสดงของเธอ และอยากให้เธอเข้ามหาวิทยาลัยเหมือนกับน้องชาย เมื่ออายุ 17 ปี มัลลิแกนยื่นใบสมัครที่โรงเรียนการละครในลอนดอนสามแห่ง (แทนที่จะสมัครมหาวิทยาลัย ตามที่พ่อแม่ของเธอคาดหวัง) แต่ก็ไม่ได้รับการตอบรับในเวลาต่อมา ในปีสุดท้ายที่ Woldingham นักแสดง/เขียนบท จูเลี่ยน ฟิวโลเวส (Julian Fellowes) ได้สอนบรรยายที่โรงเรียนเกี่ยวกับการผลิตภาพยนตร์ Gosford Park  มัลลิแกนได้พูดกับ จูเลี่ยน หลังจากการบรรยายและขอคำแนะนำเกี่ยวกับอาชีพนักแสดง แต่จูเลี่ยนไม่สนับสนุน แนะนำว่า "แต่งงานกับนักกฎหมายแทนดีกว่า" มัลลิแกนไม่ยอมแพ้ หลังจากนั้นเธอได้ส่งจดหมาย ถึงจูเลี่ยน ซึ่งเธอบอกเขาว่า เธอจริงจังเรื่องการแสดง และบอกว่า อาชีพนั้นเป็นจุดประสงค์ของเธอในชีวิต หลายสัปดาห์ต่อมาภรรยาของจูเลี่ยน เอมม่า (Emma Joy Kitchener) ชวนเธอเข้าร่วมงานอาหารค่ำที่เอมม่าและสามีจัดขึ้นเพื่อให้คำแนะนำแก่หนุ่มสาวที่สนใจเป็นนักแสดง ในงานนี้ แครี มัลลิแกน ได้พบกับผู้ช่วยฝ่ายคัดเลือกนักแสดงซึ่งนำไปสู่การออดิชั่นสำหรับบทบาทในภาพยนตร์ Pride and Prejudice เธอก็ทำออดิชั่นสามครั้ง และในที่สุดก็ได้รับกบทบาทของ Kitty Bennet ช่วงวัยรุ่นจนถึง 20 ต้น ๆ แครีเคยทำงานบาร์เมดในผับ และรับงานทำธุระ-จัดหาและส่งของให้กับ Ealing Studios ในระหว่างงานแสดง
ชีวิตส่วนตัว

มัลลิแกนแต่งงานกับมาร์คัส มัมฟอร์ต นักร้องนำวงดนตรี Mumford & Sons ทั้งสองเป็นเพื่อนทางจดหมายกันตั้งแต่เด็ก ขาดการติดต่อระยะหนึ่ง และกลับมาคบหากันตอนเป็นผู้ใหญ่ ไม่กี่สัปดาห์หลังจากมีการปิดงานผลิตภาพยนตร์ Inside Llewyn Davis ซึ่งทั้งสองมีส่วนเกี่ยวข้อง ก็แต่งงานกันในวันที่ 21 เมษายน ค.ศ. 2012 ทั้งคู่มีลูกสาวชื่อ Evelyn Grace Mumford เกิดในเดือนกันยายน 2015 และลูกชาย Wilfred เกิดในเดือนสิงหาคม 2017
มัลลิแกนมีพี่ชายชื่อ โอแวน อดีตกัปตันในกองทัพอังกฤษ เคยไปปฏิบัติหน้าที่ทั้งในกาเบกิซถานและอัฟกานิสถาน
งานสังคมและการกุศล

นอกเหนือจากงานแสดง มัลลิแกนเป็นหนึ่งในนักแสดงหญิงอีกหลายคนที่ร่วม Safe Project (แต่ละคนถ่ายรูปในสถานที่ที่รู้สึกปลอดภัยที่สุด)  สำหรับซีรีส์ ค.ศ. 2010 เพื่อปลุกจิตสำนึกเรื่องการค้ามนุษย์ทางเพศ เธอบริจาคชุด Vionnet ที่เธอสวมไปงาน BAFTA 2010 ให้กับ Curiosity Shop เพื่อนขายและนำไปบริจาคเพื่อการกุศล
มัลลิแกนได้รับเลือกให้เป็นทูตของ Alzheimer's Society ในปี 2012 โดยมีเป้าหมายในการสร้างความตระหนักและให้ทุนวิจัยโรคสมองเสื่อมและโรคจิตเสื่อม คุณยายของเธอเป็นอัลไซเมอร์และจำเธอไมได้แล้ว เธอช่วยจัดและเข้าร่วมงาน Memory Walk ของสมาคมนี้ในปี 2012 และเป็นหนึ่งในผู้ให้สปอนเซอร์แก่สมาคมในการ การจัดงานกึ่งมาราธอน Nike Run to the Beat  ในลอนดอน ในปี 2013
ใน ค.ศ. 2014 มัลลิแกนเป็นทูตสำหรับงานการกุศล War Child และในปี 2014 เธอไปเยี่ยมสาธารณรัฐคองโก
ผลงานการแสดง > ภาพยนตร์

| ปี | เรื่อง | บทบาท | ผู้กำกับ | หมายเหคุ |
| --- | --- | --- | --- | --- |
| 2005 | Pride & Prejudice | Kitty Bennet | Joe Wright |  |
| 2007 | And When Did You Last See Your Father? | Rachel | Anand Tucker |  |
| 2009 | The Greatest | Rose | Shana Feste |  |
| 2009 | Brothers | Cassie Willis | Jim Sheridan |  |
| 2009 | Public Enemies | Carol Slayman | Michael Mann |  |
| 2009 | An Education | Jenny Mellor | Lone Scherfig |  |
| 2010 | Never Let Me Go | Kathy H | Mark Romanek |  |
| 2010 | Wall Street: Money Never Sleeps | Winnie Gekko | Oliver Stone |  |
| 2011 | Drive | Irene | Nicolas Winding Refn |  |
| 2011 | Shame | Sissy Sullivan | Steve McQueen |  |
| 2013 | The Great Gatsby | Daisy Buchanan | Baz Luhrmann |  |
| 2013 | Inside Llewyn Davis | Jean Berkey | Joel & Ethan Coen |  |
| 2015 | Far from the Madding Crowd | Bathsheba Everdene | Thomas Vinterberg |  |
| 2015 | Suffragette | Maud Watts | Sarah Gavron |  |
| 2017 | แผ่นดินเดียวกัน | Laura McAllan | Dee Rees |  |
| 2018 | Wildlife | Jeanette Brinson | Paul Dano |  |